Čekijos nacionalinė procedūra, skirta ribotoms skrydžių laisvėms suteikti

(Tekstas svarbus EEE)

(2006/C 313/04)

Pagal Reglamento (EB) Nr. 847/2004 dėl derybų dėl valstybių narių ir trečiųjų šalių susitarimų dėl oro susisiekimo ir jų įgyvendinimo, Europos Komisija, siekdama išplatinti reikalavimus atitinkantiems Bendrijos oro vežėjams, skelbia šią nacionalinę skrydžių laisvių procedūrą, jei jos yra ribojamos oro susisiekimo susitarimais su trečiosiomis šalimis

Skrydžių laisvių suteikimo Bendrijos oro vežėjams procedūra trečiųjų šalių atžvilgiu

Čekijos Respublikoje sprendimų dėl skrydžių laisvių suteikimo priėmimas yra išskirtinė Transporto ministerijos kompetencija. Civilinės aviacijos departamento veikla organizuojama pagal bendrąsias administracinių procedūrų vykdymo taisykles (visų pirma pagal Aktą Nr. 500/2004 Rink., Administracinį kodeksą), kurioms taikomos specifinės nukrypti leidžiančios nuostatos, nustatytos Akte Nr. 49/1997 Rink. dėl civilinės aviacijos ir iš dalies pakeičiančios Aktą Nr. 455/1991 Rink. dėl prekybos licencijavimo (Prekybos licencijavimo aktas) su pakeitimais (žr. 70a–70d skirsnius).

Transporto ministerija remdamasi raštiškomis paraiškomis priima sprendimus dėl skrydžių laisvių suteikimo oro vežėjams. Paraiškos skrydžių laisvėms suteikti, čekų ar anglų kalba, turi būti pateiktos šiuo adresu:

„70a skirsnis

Skrydžių laisvių suteikimas

1) Transporto ministerija remdamasi raštiškomis paraiškomis priima sprendimus dėl skrydžių laisvių suteikimo oro vežėjams.

2) Skrydžių laisvių suteikimo paraiškoms taikomi reikalavimai ir dokumentų, kuriuos reikia pateikti kartu su paraiška, sąrašas tiksliai nurodomi įgyvendinimo nuostatose.

70b skirsnis

1) Transporto ministerija skelbia informaciją apie pirmosios skrydžių laisvių suteikimo paraiškos gavimą savo oficialioje skelbimų lentoje per septynias dienas po tokios paraiškos gavimo taip, kad su ta informacija būtų galima susipažinti per atstumą. Kiti oro vežėjai gali pateikti skrydžių laisvių suteikimo paraišką skrydžius vykdyti tuo pačiu maršrutu (tais pačiais maršrutais) per 21 dieną po paskelbimo apie pirmosios paraiškos gavimą. Į vėliau pateiktas paraiškas nei ši neatsižvelgiama. Transporto ministerija skelbia informaciją apie kitų oro vežėjų paraiškų gavimą savo oficialioje skelbimų lentoje per septynias dienas po tokių paraiškų gavimo taip, kad su ta informacija būtų galima susipažinti per atstumą.

2) Bendros procedūros metu Transporto ministerija priima sprendimą dėl paraiškų, pateiktų pagal 1 dalį.

3) Pagal skrydžių laisvių suteikimo procedūras susipažinti su dokumentais leidžiama tik pasibaigus 1 dalyje nurodytam paraiškų pateikimo terminui.

70c skirsnis

1) Priimdama sprendimus dėl skrydžių laisvių suteikimo Transporto ministerija atsižvelgia į:

a) siūlomų oro susisiekimo paslaugų rūšį ir lygį,

b) siūlomų oro susisiekimo paslaugų dažnumą ir siūlomą keleivių vietų skaičių,

c) siūlomą skrydžių pradžios datą ir trukmę,

d) naudotojų galimybes naudotis siūlomomis paslaugomis,

e) siūlomą bilietų kainų struktūrą,

f) vežimo paslaugų teikimą, įskaitant jų integravimą į esamą maršrutų tinklą ir jungtis su juo.

2) Transporto ministerija priima sprendimą dėl skrydžių laisvių suteikimo paraiškų per 60 dienų po pirmosios paraiškos gavimo.

3) Sprendimas dėl skrydžių laisvių suteikimo galioja 10 metų.

4) Transporto ministerija skelbia sprendimus dėl skrydžių laisvių suteikimo savo oficialioje skelbimų lentoje taip, kad su jais susipažinti būtų galima per atstumą.

5) Suteiktų skrydžių laisvių oro vežėjas negali perleisti kitam asmeniui.

6) Jei užsienio valstybės kompetentinga valdžios institucija atitinkamam oro vežėjui nesuteikia licencijos oro susisiekimui vykdyti konkrečiu maršrutu arba tokią licenciją atšaukia, oro vežėjas nedelsdamas raštiškai apie tai praneša Transporto ministerijai.

70d skirsnis

Skrydžių laisvių atšaukimas

Transporto ministerija atšaukia suteiktas skrydžių laisves, jeigu:

a) oro vežėjas nepradeda vykdyti skrydžių konkrečiu maršrutu per šešis mėnesius nuo tos datos, nuo kurios teisiškai įsigaliojo sprendimas dėl skrydžių laisvių suteikimo,

b) oro vežėjas nesinaudoja suteiktomis skrydžių laisvėmis 12 kalendorinių mėnesių iš eilės,

c) užsienio valstybės kompetentinga valdžios institucija nesuteikia oro vežėjui atitinkamos licencijos oro susisiekimui vykdyti, arba tokią licenciją atšaukia,